b'\n_START_ARTICLE_\nTaneritas\n_START_PARAGRAPH_\nTaneritas (angl. tannerite, pagal i\xc5\xa1rad\xc4\x97jo pavard\xc4\x99 Daniel Jeremy Tanner)\xc2\xa0\xe2\x80\x93 binarin\xc4\x97 sprogstamoji med\xc5\xbeiaga, naudojama daugiausia taikiniams \xc5\xa1audymo treniruot\xc4\x97se. Taneritas atsparus tokiems silpnesniems dirgikliams kaip plaktuko sm\xc5\xabgis ar numetimas. Tiekiamas kaip dveji milteliai, kuriuos reikia sumai\xc5\xa1yti prie\xc5\xa1 vartojim\xc4\x85.\n_START_SECTION_\nPanaudojimas\n_START_PARAGRAPH_\nNesumai\xc5\xa1yti tanerito komponentai nesprogsta, tod\xc4\x97l juos pardavin\xc4\x97ti be licencijos daug kur legalu. Sumai\xc5\xa1yti komponentai tampa sprogstam\xc4\x85ja med\xc5\xbeiaga._NEWLINE__NEWLINE_Jau sumai\xc5\xa1yti komponentai yra sprogstamoji med\xc5\xbeiaga, kuri\xc4\x85 perve\xc5\xbeant vie\xc5\xa1ais keliais reikia laikytis speciali\xc5\xb3 saugumo priemoni\xc5\xb3 (specialiai pa\xc5\xbeym\xc4\x97ti automobiliai, saugios pakuot\xc4\x97s, specialus draudimas ir kt.). Sumai\xc5\xa1ytus komponentus draud\xc5\xbeiama ir laikyti tam neskirtose vietose.\n_START_SECTION_\nTanerito taikiniai\n_START_PARAGRAPH_\nTanerit\xc4\x85 naudoja \xc5\xa1aunam\xc5\xb3j\xc5\xb3 ginkl\xc5\xb3 demonstracijose, var\xc5\xbeybose ir pana\xc5\xa1iuose renginiuose. Paprastai \xc5\xa1audant \xc5\xa1autuvu gird\xc4\x97ti tik \xc5\xa1\xc5\xabvio garsas, o kulkos pataikymas \xc4\xaf taikin\xc4\xaf girdimas silpnai. Taikinys su taneritu duoda kinematografi\xc5\xa1k\xc4\x85 efekt\xc4\x85\xc2\xa0\xe2\x80\x93 sprogim\xc4\x85. Sprogstant taneritui susidaro vandens gar\xc5\xb3 debesis._NEWLINE_Tanerito taikiniai patog\xc5\xabs \xc5\xa1audant i\xc5\xa1 didelio nuotolio, nes nereikia eiti prie taikinio tikrinti ar pataikyta. Kulkai pataikius sprogimas ir yra \xc5\xbeenklas, kad \xc5\xa1\xc5\xabvis buvo s\xc4\x97kminmgas._NEWLINE_Gamintojas rekomenduoja naudoti 230 g (pus\xc4\x97s svaro) u\xc5\xbetaisus, kurie detonuoja nuo galingos kulkos pataikymo. Pistoleto ar ma\xc5\xbeo kalibro \xc5\xa1oninio d\xc5\xab\xc5\xbeio \xc5\xa1ovini\xc5\xb3 kulkos tanerito nesu\xc5\xbeadina, ir \xc5\xa1is nesprogsta.\n_START_SECTION_\nKitoks panaudojimas\n_START_PARAGRAPH_\nTaneritas da\xc5\xbenai pardavin\xc4\x97jamas kaip suformuoti kumuliaciniai u\xc5\xbetaisai lavin\xc5\xb3 valdymui, taip pat policijos reikalams.\n_START_SECTION_\nTaneritas naujienose\n_START_PARAGRAPH_\n2008\xc2\xa0m. sausio 14 d. Red Wing mieste (Minesota) buvo apkaltintas susprogdin\xc4\x99s ~45\xc2\xa0kg tanerito, pad\xc4\x97to savivar\xc4\x8dio k\xc4\x97bule. Sprogimas buvo sukeltas .50 kalibro \xc5\xa1autuvo kulka i\xc5\xa1 ma\xc5\xbedaug 270\xc2\xa0m nuotolio. Sprogimas buvo pajustas Prairie Island atomin\xc4\x97je elektrin\xc4\x97je (Prairie Island Nuclear Power Plant)._NEWLINE_Brian Wesley Childs buvo suimtas u\xc5\xbe sukelt\xc4\x85 gr\xc4\x97sm\xc4\x99 \xc5\xbemoni\xc5\xb3 gyvyb\xc4\x97ms bei nuosavyb\xc4\x97s naikinim\xc4\x85 sprogmenimis ar padegamosiomis med\xc5\xbeiagomis.'